《韦斋得灵璧奇石于沈氏耦园置梦墨亭忡道人赋诗张之余亦继作》
清代·李祖年

剔藓扪萝访旧殷，壶中新驻一房云。玲珑艮岳真形在，戛击鸣球绕指闻。

徙宅嫏嬛依福地，熨阑花药度微熏。仇池合是诗人物，佻巧鸣鸠浪策勋。

作者简介：李祖年，字搢臣，武进人。光绪甲午进士，改庶吉士，授文登知县，历官汾州知府。